HR
C 217/22
Službeni list Europske unije
20.6.2023.
1.
UVOD
1.
Europska komisija donijela je 9. ožujka 2023.
Preporuku za odluku Vijeća o odobravanju otvaranja pregovora o sporazumu između Europske unije i Višenacionalne Države Bolivije o razmjeni osobnih podataka između Agencije Europske unije za suradnju tijela za izvršavanje zakonodavstva (Europol) i bolivijskih tijela nadležnih za borbu protiv teških kaznenih djela i terorizma.
Preporuci je priložen odgovarajući Prilog.
2.
Cilj je Preporuke otvoriti pregovore s Višenacionalnom Državom Bolivijom (dalje u tekstu „Bolivija”) u svrhu potpisivanja i sklapanja međunarodnog sporazuma kojim se omogućuje razmjena osobnih podataka između Europola i bolivijskih tijela nadležnih za borbu protiv teških kaznenih djela i terorizma.
U Prilogu Preporuci utvrđuju se pregovaračke smjernice Vijeća Komisiji, odnosno ciljevi koje Komisija treba nastojati ispuniti u ime EU-a tijekom pregovora.
3.
U obrazloženju Preporuke Komisija procjenjuje da skupine organiziranog kriminala u Latinskoj Americi predstavljaju ozbiljnu prijetnju unutarnjoj sigurnosti EU-a jer su njihove aktivnosti sve više povezane s nizom kaznenih djela u Uniji, posebno u području nezakonite trgovine drogom (2).
U procjeni prijetnje teškog i organiziranog kriminala u EU-u (SOCTA) iz 2021.
koju je proveo Europol ističe se da se u EU iz Latinske Amerike krijumčare dosad najveće količine nedopuštenih droga, čime se ostvaruje dobit u iznosu od više milijardi eura koja se upotrebljava za financiranje raznih kriminalnih organizacija (međunarodnih organizacija i organizacija sa sjedištem u EU-u) te za slabljenje vladavine prava u EU-u (3).
4.
Većina droge zaplijenjene u EU-u prevozi se morem, prvenstveno u kontejnerima za pomorski prijevoz (4), i otprema se u EU izravno iz zemalja proizvodnje te iz susjednih zemalja otpreme u Latinskoj Americi (5).
Bolivija je treća zemlja na svijetu po količini uzgoja koke i čini 12,5 % svjetskog uzgoja (6).
5.
U svojem Programskom dokumentu za razdoblje 2022. – 2024.
Europol je istaknuo da, među ostalim, sve veća potražnja za drogama i sve veći broj ruta za krijumčarenje droge u EU opravdavaju potrebu za pojačanom suradnjom sa zemljama Latinske Amerike.
U tom je smislu u prosincu 2022.
Bolivija uvrštena na Europolov popis prioritetnih partnera s kojima ta agencija može sklapati radne dogovore (7).
6.
Isto tako, Europski centar za praćenje droga i ovisnosti o drogama (EMCDDA) utvrdio je Boliviju kao jednog od ključnih međunarodnih partnera za smanjenje globalne opskrbe kokainom.
7.
EDPS donosi ovo Mišljenje kao odgovor na savjetovanje s Europskom komisijom od 9. ožujka 2023., u skladu s člankom 42. stavkom 1 Uredba (EU) 2018/1725 Europskog parlamenta i Vijeća (8).
(EUDPR)-a.
EDPS pozdravlja činjenicu da je uključen u savjetovanje o Preporuci Komisije i očekuje da će upućivanje na ovo Mišljenje biti uvršteno u preambulu Odluke Vijeća.
Osim toga, EDPS pozdravlja upućivanje u uvodnoj izjavi 4.
Preporuke na uvodnu
(2) Vidjeti stranicu 2. obrazloženja Preporuke.
(3) Procjena prijetnje teškog i organiziranog kriminala u Europskoj uniji: Štetni utjecaj: infiltriranje i potkopavanje europskog gospodarstva i društva organiziranim kriminalom, stranica 12.
(4) Europol i globalna trgovina kokainom, dostupno na https://www.emcdda.europa.eu/publications/eu-drug-markets/cocaine/europeand-global-cocaine-trade_en (5) Europol i globalna trgovina kokainom, dostupno na https://www.emcdda.europa.eu/publications/eu-drug-markets/cocaine/europeand-global-cocaine-trade_en (6) Tržište droga u EU-u: Kokain, str.
10., dostupno na: Tržište droge u EU-a: Kokain | www.emcdda.europa.eu (7) Obrazloženje, str. 2.
(8) Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br.
45/2001 i Odluke br.
1247/2002/EZ (SL L 295, 21.11.2018., str. 39).